ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
(Συγχρονισμός για την έκδοση NEXT: Catherine Lee)
Θα εμφανιστεί ένα σπαθί.
Μ' αυτό το σπαθί,
πρέπει να μαχαιρώσεις το Σαμτζάνγκ.
Το σπαθί αυτό δεν καταστρέφεται,
είναι για την αποστολή του Σαμτζάνγκ.
Το Σαμτζάνγκ θα θυσιαστεί. Εσύ, Μέγα Σοφέ,
θα πάρεις το σπαθί και θα τη σκοτώσεις.
Το σπαθί με το οποίο ορίστηκε να σκοτώσω το Σαμτζάνγκ
ας μείνει για πάντα θαμμένο.
Είμαστε κλειστά.
ΕΠΕΙΣΟΔΙΟ 17
Έχω αρκετή δύναμη, ώστε να σε νικήσω.
Συγγνώμη.
Μάλλον δεν σώζεται έτσι ο κόσμος.
Ο Μέγας Σοφός πήρε το σπαθί από τον κόσμο των πνευμάτων.
Άκουσα ότι το σπαθί φτιάχτηκε για να σκοτώσει το Σαμτζάνγκ, ως θυσία.
Μάλλον προτιμά να αυτοκτονήσει παρά να το χρησιμοποιήσει.
Η δύναμη που του ασκεί το Γκεουμγκάνγκο
είναι ισχυρότερη απ' ό,τι νόμιζα.
Όταν το αγόρασες, η εμπόρισσα δεν είπε ότι ήταν τόσο ισχυρό.
Εκείνη μού πρότεινε να χρησιμοποιήσω το Γκεουμγκάνγκο.
Μάλλον από τότε με χρησιμοποιείς.
Επίσης, είπες ότι δεν έγινε Σαμτζάνγκ επειδή πήγε στα Μαρμάρινα Όρη,
αλλά ότι γεννήθηκε προοριζόμενη να γίνει Σαμτζάνγκ.
Ήταν κι αυτό ψέμα, έτσι;
Χάρη σ' εμένα, κέρδισες πολλούς πόντους για να γίνεις θεότητα.
Δεν ενδιαφέρομαι πια γι' αυτό.
Νιώθω ότι, τόσο καιρό, τα έκανα όλα χωρίς λόγο.
Τώρα θα βρω έναν τρόπο
να κάνω τα πράγματα ξανά όπως ήταν.
Αντίο.
Το Σαμτζάνγκ πρέπει να είναι εδώ.
Σε περίμενα.
Θέλω να συζητήσουμε κάτι.
Τα κέρατα του ταύρου μου
δεν είναι κρεμάστρα.
Συγγνώμη. Είδα τον Ο-Γκονγκ να κρεμάει το παλτό του εκεί.
Ήρθες μόνη σου.
Είναι κι ο Ο-Γκονγκ εδώ;
Όχι.
Είδα ξανά σήμερα τον κόσμο να καταρρέει,
αλλά κάτι δεν πήγαινε καλά.
Ο ουρανός είναι παράξενος.
Πλησιάζει η μέρα που θα ολοκληρώσεις την αποστολή σου.
Η καταστροφή που είδα μπορεί να γίνει μόνο από ανθρώπους, όχι από πνεύματα.
Λες να εμφανιστεί κάποιος ισχυρός και σατανικός άνθρωπος στον κόσμο;
Ο κόσμος, τελικά, θα καταστραφεί από τους θνητούς,
άρα μάλλον πρέπει και να σωθεί
από εσένα, εφόσον είσαι κι εσύ θνητή.
Οι θνητοί να λύσουν το θέμα μόνοι τους.
Όπως και να 'χει,
δεν μ' ενδιαφέρουν άλλο
τα θέματά σας.
Μην το λες αυτό.
Όλα ξεκίνησαν εξαιτίας σου.
Μπλέχτηκα σ' όλα αυτά επειδή με κορόιδεψαν.
Μα δεν μπορείς τώρα να νίψεις τας χείρας σου.
Ανακατεύτηκες και πρέπει να βοηθήσεις μέχρι τέλους.
Ακόμα κι αν ήθελα να σε βοηθήσω,
δεν μπορώ, είμαι πολύ αδύναμος.
Δεν έχεις αναρρώσει πλήρως ακόμα;
Ακριβώς.
Δεν υπάρχει τρόπος να δυναμώσεις ξανά;
Υπάρχει ένας τρόπος.
Θα με βοηθήσεις;
Πώς μπορώ να σε βοηθήσω;
Σαμτζάνγκ.
Θα έχεις μάθει γιατί η Τζα-Γιουν υποβιβάστηκε.
Μου είπαν ότι τάισε στο παιδί της την ψυχή ενός θνητού για να το σώσει.
Σωστά.
Το τάισε την ψυχή ενός θνητού.
Επειδή εκείνο το παιδί ήταν ένα δαιμόνιο.
Επειδή ήταν...
γιος μου.
Τα δαιμόνια
δυναμώνουν όταν καταβροχθίζουν την ενέργεια θνητών.
Καλύτερη κι απ' τη δημοτικότητα, απ' την οποία τρέφομαι εγώ,
είναι η φρέσκια ενέργεια ενός θνητού.
Επιπλέον,
αν αυτή η ενέργεια
προέρχεται από κάποιον ξεχωριστό,
είναι πραγματικά αποτελεσματική.
Θα κλάψεις.
Τι;
Σε είδα να κλαις απαρηγόρητος.
Σαν κάποιος να πέθανε.
Βασιλιά Διάβολε.
Σου έφερα λίγο φάρμακο.
Βλέπω ότι είναι εδώ κι ο Μέγας Σοφός.
Σκύλε γραμματέα, είπες "φάρμακο";
Αν είναι τόσο καλό, να το μοιραστούμε.
Δεν είναι αρκετό για να μοιραστεί.
Να πάρει, είσαι πολύ τσιγκούνα.
Πρέπει να βρω κι εγώ μια γάτα γραμματέα να διατάζω.
Εσύ έχεις το Σαμτζάνγκ.
Το ότι είσαι στο πλάι της είναι το καλύτερο γιατρικό.
Βασιλιά Διάβολε, πάω να ετοιμάσω το φάρμακό σου.
Τι εννοείς ότι θα κλάψει;
Δεν ξέρω γιατί,
αλλά έκλαιγε απαρηγόρητος.
Βλέπω ότι πλέον έχεις τη δύναμη να προβλέπεις το μέλλον.
Ναι, μπορώ να δω μια φευγαλέα στιγμή απ' το μέλλον.
Φαίνεται ότι πρόκειται να χάσεις κάτι πολύ σημαντικό για σένα.
Θα το εκλάβω ως προειδοποίηση
και θα είμαι πιο προσεχτικός στο μέλλον.
Ωραία.
Μην κάνεις κάτι ανόητο για το οποίο θα κλάψεις.
Μίλησα με τον δάσκαλο Σουμπόρι.
Για σένα να φοβάσαι.
Ώστε γίνεσαι όλο και πιο δυνατή.
Νομίζω
ότι είναι ώρα να πάρω το φάρμακό μου.
Θέλω να μάθω αν έγινε κάτι με τον δάσκαλο Σουμπόρι.
Δεν έγινε τίποτα.
Μάλωσες αλήθεια μαζί του;
Ήμουν θυμωμένος
και, τελικά, έκανα σκηνή μπροστά σε όλους.
Δεν θα καταφέρω να ανελιχθώ.
-Πειράζει; -Ναι.
Γιατί δεν με πήρες μαζί σου; Έχω κι εγώ πολλά να πω.
Τώρα, όποτε θυμώνω,
μπορώ να κάνω πράγματα να σπάνε και να εκσφενδονίζονται.
Ήθελα κι εγώ να κάνω σκηνή.
Καλά. Την επόμενη φορά θα πάμε μαζί.
Το βασικό είναι να επιτεθείς πρώτη. Σπάσε το πρώτο πράγμα που θα δεις.
Σωστά.
Θα τα σπάσω όλα.
Αν σε πληγώσουν, θα λογοδοτήσουν σ' εμένα.
Χαίρομαι που με στηρίζεις.
Έχω κι αυτό.
Φώναξε το όνομά μου.
Σέον-Μι Τζιν.
Δυστυχώς, δεν μπορώ να εμφανιστώ αμέσως δίπλα σου, όπως εσύ.
Θα το ήθελες;
Καλό θα ήταν να μπορούσα.
Σέον-Μι Τζιν.
Εδώ.
Σε φώναξα
κι εσύ ήρθες.
Εσύ ξεπετάχτηκες.
Δεν πειράζει, καλά είναι κι έτσι.
Όποτε με χρειάζεσαι, φώναξέ με.
Αλήθεια; Θες να σε φωνάζω όποτε θέλω;
Δεν σε πειράζει να σε καλώ όποτε θέλω, για ό,τι θέλω;
Όχι, στείλε μήνυμα ή πάρε με πρώτα στο τηλέφωνο.
Είναι κουραστικό και δύσκολο να σε μετακινώ,
γι' αυτό κάλεσε εσύ εμένα όποτε θες.
Μη φοβάσαι.
Μη φοβάσαι να πεις το όνομά μου.
Ο-Γκονγκ Σον.
Είσαι σίγουρος
ότι δεν σε πειράζει που φοράς το Γκεουμγκάνγκο;
Σου είπα να σ' το βγάλω.
Χωρίς αυτό,
δεν θα νιώθεις έτσι για μένα.
Δεν θα κινδυνεύεις εξαιτίας μου.
Λες όντως να εξαφανιστεί;
Να χαθεί;
Το πιστεύεις.
Κι εγώ το πίστευα.
Αλλά πρέπει να έχω τρελαθεί.
Τα αισθήματά μου έγιναν πιο δυνατά.
Ακόμα κι αυτήν τη στιγμή,
η ομορφιά σου με μαγεύει.
Μπορούν όλα αυτά τα αισθήματα
να χαθούν έτσι απλά;
Το πιστεύεις αυτό;
Παλιά, αυτή η σκέψη μού προκαλούσε θλίψη,
αλλά τώρα με ηρεμεί.
Μόνο έτσι μπορώ να σε απαλλάξω απ' αυτό το φορτίο.
Σωστά.
Αν κάποια μέρα με καλέσεις και δεν έρθω,
τα αισθήματά μου για σένα θα έχουν χαθεί.
Θα είμαι απασχολημένος για λίγο.
Ό,τι κι αν κάνω, μην ανησυχείς για μένα.
Αντίο.
Πότε θα εμφανιστεί ξανά η Ασανιέο;
Μάλλον χάθηκε επειδή έλεγε ψέματα, άρα δεν μπορεί να επιστρέψει.
Θέλω να γυρίσει.
Το μόνο που θέλω είναι ένα ελάχιστο στοιχείο.
Το φάρμακό σας ετοιμάζεται.
Πιείτε το το βράδυ.
Θα προτιμούσα
ένα ποτό.
Δεν γνωρίζουμε το όνομά του;
Ίσως το έσκασε και πέθανε απ' το κρύο.
Ψάχνουν την οικογένειά του.
Για να παραμείνει ανώνυμος, δεν πρέπει να τους βρουν.
-Σωστά; -Ναι, κύριε. Θα το φροντίσω.
Δεν υπάρχουν εμφανή τραύματα.
Σίγουρα μας κάνει.
Τι θα το κάνεις το πτώμα;
Θα το χρειαστείς ως προσφορά για να καλέσεις τον δράκο;
Δεν είναι κάτι που γίνεται έτσι απλά.
Προς το παρόν,
θέλω να επιστρέψω σε έναν απελπισμένο πατέρα
τον γιο του.
Πρέπει να ταΐσουμε το πτώμα με ψυχές θνητών.
"Ψυχές";
Θες να σου φέρω και ψυχές;
Δεν χρειάζεται.
Έχουμε τις ψυχές που έχω ήδη συλλέξει.
Όταν λες "ψυχές",
εννοείς ότι βρίσκονται νεκροί άνθρωποι εδώ;
Γιατί;
Φοβάσαι;
Είναι εδώ και κάποια που σκότωσες.
Σωστά.
Εγώ σκότωσα εσένα
και τώρα είσαι εδώ μαζί μου.
Τη γυναίκα που αποκαλείς Σαμτζάνγκ...
Πρέπει να σκοτώσω κι εκείνη;
Θα έρθει εκείνη σ' εμένα;
Το είπες και μόνη σου.
Αυτό που χρειάζομαι πραγματικά
είναι εκείνη.
Το Ίδρυμα Κορέα Κατασκευάζει Πολιτιστικό Χώρο Στο Μπιτσεόν
Ο Ντε-Σονγκ Κανγκ.
Κάθε φορά που τον βλέπω,
αισθάνομαι παράξενα.
ΚΑΘΗΓΗΤΗΣ ΝΤΕ-ΣΟΝΓΚ ΚΑΝΓΚ, ΠΑΝΕΠΙΣΤΗΜΙΟ ΧΑΝΓΚΟΥΚ
Όπως σχεδίασαν εκεί πάνω,
το Σαμτζάνγκ θα θυσιαστεί για να πιαστούν κακά πνεύματα.
Κι εσύ θα φροντίσεις γι' αυτό.
Το Γκεουμγκάνγκο θα εξαφανιστεί, εκείνη ακριβώς τη στιγμή.
Πρέπει μόνο να κάνεις τη δουλειά σου.
Κι αν δεν εξαφανιστεί;
Το Γκεουμγκάνγκο;
Αυτό έχει ήδη αποφασιστεί.
Αυτό που νιώθω, εννοούσα.
Κι αν την αγαπώ ακόμα
και χωρίς το Γκεουμγκάνγκο;
Δεν ξέρω αν θα πάψω να αισθάνομαι έτσι.
Εγώ είμαι σίγουρος.
Είμαι σίγουρος ότι θα ξαναγίνεις ο παλιός αναίσθητος εαυτός σου.
Αν δεν το πιστεύεις, θα σε βοηθήσω εγώ.
Θες
να σου βγάλω το χέρι
όπου φοράς το Γκεουμγκάνγκο;
Δεν μπορείς να το κάνεις αυτό.
Θα σε σκότωνα πρώτα.
Δεν έχεις αρκετή ενέργεια.
Ο-Τζέονγκ, το ψωμί δεν έχει ψηθεί αρκετά.
Φέρε μου ένα ξεροψημένο.
Εσένα, Βασιλιά Διάβολε;
Το δικό μου είναι τέλειο.
Έχεις δίκιο. Η δύναμή μου
δεν είναι όπως ήταν παλιά.
Πρέπει να βρω έναν τρόπο να αναζωογονηθώ.
Έτσι δεν είναι;
Γιατί;
Μήπως θες να φας το Σαμτζάνγκ;
Αυτός θα ήταν ένας καλός τρόπος να δυναμώσω ξανά.
Θα ήταν ένας πολύ καλός τρόπος.
Αλλά, επειδή ξόδεψα τα λεφτά μου
στο Γκεουμγκάνγκο που φοράς στο χέρι σου,
δεν μπορώ να πάρω αυτό το γιατρικό.
Κυρία Μα.
Η κούπα του Ο-Γκονγκ άδειασε. Φέρ' του λίγο τσάι ακόμα.
Μάλιστα, κύριε.
Ήταν πολύ καλό δώρο.
Το ξέρω.
Με εξαπάτησαν.
Δεν είχα την πρόθεση
να σου πάρω το Γκεουμγκάνγκο.
Η εμπόρισσα μου το πρότεινε.
Με χρησιμοποίησαν,
για να τιμωρήσουν εσένα.
Να τον προσέχεις.
Αν απλώσει χέρι στο Σαμτζάνγκ,
θα θυμώσω.
Ο Βασιλιάς Διάβολος
έχει χάσει την ψυχραιμία του, επειδή πιστεύει ότι τον κορόιδεψαν.
Θέλει να πιστέψει την Ασανιέο.
Μήπως ήρθε η ώρα να τη σκοτώσω;
Έτσι εκείνος θα πιστέψει ότι προσπαθείς να κρύψεις κάτι.
Ο δάσκαλος Σουμπόρι πρέπει να του πει την αλήθεια για τον γιο του.
Τι το έκανες το σπαθί;
Ο-Γκονγκ, πρέπει να έχεις το σπαθί μαζί σου.
Με τίποτα. Πες μόνο στον Βασιλιά Διάβολο Γου
την αλήθεια για τον γιο του.
Η τιμωρία της Βασιλομήτορος έληξε.
Τι άλλο θες να του πω;
Πες του αν έχεις πει ψέματα για κάτι.
Η τιμωρία της Βασιλομήτορος τελείωσε,
ο Γου είναι ικανός για όλα.
Λες να κάνει τίποτα;
Ο Βασιλιάς Διάβολος Γου
δεν θα είναι ευγενικός σαν εμένα.
Νομίζεις ότι εσύ είσαι ευγενικός;
Τελικά, δεν ήμουν εγώ ο λόγος που η Σέον-Μι έγινε Σαμτζάνγκ.
Γιατί μου είπατε ψέματα;
Γιατί μόλις τη γνώρισες, την παράτησες.
Και όταν τη συνάντησες ξανά, προσπάθησες να τη φας.
Ήθελα απλώς να δείξεις λίγη υπευθυνότητα.
Ώστε έτσι;
Τα κάνατε όλα αυτά, επειδή φέρθηκα σαν κόπανος.
Κοίτα.
Τα δέχομαι όλα αυτά σαν κύριος.
Όμως,
ο Βασιλιάς Διάβολος είναι αλλιώς.
Μπορεί να φρικάρει.
Γι' αυτό, πες του την αλήθεια.
Πού είναι η γιαγιά σου;
Δεν ξέρω.
Έχω να της πω κάτι σημαντικό.
Όλο απασχολημένη είναι.
Πες μου κάτι, ειλικρινά.
Εσύ κάνεις τα θελήματα, έτσι;
Για σκέψου το. Η γιαγιά σε αγνοεί συνεχώς
κι εσύ πάντα την περιμένεις.
Η γιαγιά είναι το αφεντικό σου.
Σύντομα θα πάρω προαγωγή.
Δεν έπρεπε να σου το πω αυτό, προκειμένου να προαχθώ.
Καλά που ήρθες. Πρόσεχε λίγο το μαγαζί, να πάω σε ένα ίντερνετ καφέ.
Πάλι έκλεψες τα λεφτά της γιαγιάς σου;
Έτσι δεν πρόκειται να αναλάβεις ποτέ το μαγαζί.
Θα το κάνω ίντερνετ καφέ.
Για δες τον. Σε ποιον έμοιασε και είναι έτσι;
Το παλιόπαιδο!
Το αίμα ζώου που ζήτησες.
Θες να το ρίξω εδώ;
Ρίξ' το.
Δεν νομίζω ότι αυτό που έφερα είναι καρπός.
Θα φυτρώσει κάτι από κει;
Ναι.
Θα καλλιεργήσω κάτι.
Αναπτύσσεται πολύ καλά.
Τώρα, πρέπει απλώς να μου φέρεις κάτι πολύ σημαντικό.
Τι θέλεις;
Την ενέργεια του πατέρα
αυτού του άντρα.
Αν ζούσε ακόμα,
θα έμοιαζε σ' εσένα;
Βασιλιά Διάβολε.
Πρέπει να το πάρετε, για να δυναμώσετε ξανά.
Άφησέ το εκεί.
Μην περιμένετε
την Ασανιέο.
Είπε ότι θα μου φέρει στοιχεία.
Αν δεν μου φέρει τίποτα,
τότε θα την κανονίσω.
Ο-Τζέονγκ, καθαρίζεις;
-Φαίνεσαι απασχολημένος. -Γεια, Ο-Γκονγκ.
Έχω σημαντική εκδήλωση για την εταιρεία μου.
Μετά το καθάρισμα, θα φτιάξω το αγαπημένο σου γλυκό
με τους λωτούς απ' το ψυγείο, προτού φύγω.
Το φτιάχνεις αργότερα.
-Πρώτα έχουμε κάτι να κάνουμε. -Τρέχει κάτι, Ο-Γκονγκ;
Όπως άκουσες πριν,
πρέπει να πιάσω ένα ισχυρό κακό πνεύμα.
Αλλά, πρώτα, πρέπει να βρω τον θνητό που θα στοιχειώσει.
Ένα κακό πνεύμα θέλει να στοιχειώσει έναν θνητό,
ώστε να ασκήσει τη δύναμή του;
Εγώ θα διάλεγα έναν ισχυρό θνητό.
Αυτό σημαίνει
ότι πρέπει να ανακατευτώ με θνητούς. Δεν θα είναι εύκολο.
Δεν είχες ποτέ πριν παρτίδες με θνητούς,
εκτός από το Σαμτζάνγκ.
Δεν έχω άλλη επιλογή.
Ο-Τζέονγκ.
Πρέπει να ανακατευτώ στον κόσμο των ανθρώπων.
Καταλαβαίνω τι θες να πεις.
Θα ετοιμαστώ.
Υποθέτω
πως πρέπει να βάλω τους λωτούς ξανά στο ψυγείο.
ΒΡΑΔΙΑ ΕΠΙΧΕΙΡΗΜΑΤΙΩΝ
Κυρίες και κύριοι. Μπορώ να έχω την προσοχή σας, παρακαλώ;
Ο πρόεδρος Ντε-Σικ Γιουν, χορηγός αυτής της δεξίωσης,
θα πει λίγα λόγια.
Σας ευχαριστώ που ήρθατε, παρά το φορτωμένο σας πρόγραμμα.
Είναι εδώ κάποιος απόψε
που θα ήθελα
να σας συστήσω.
Μέχρι τώρα εγώ ηγούμουν
του ομίλου,
αλλά ο πραγματικός ιδιοκτήτης
είναι εδώ απόψε.
ΒΡΑΔΙΑ ΕΠΙΧΕΙΡΗΜΑΤΙΩΝ
Θα σας τον συστήσω.
Αυτός είναι
ο πραγματικός ιδιοκτήτης
όλων όσων έχω σ' αυτόν τον κόσμο
υπό το όνομα Ντε-Σικ Γιουν.
ΕΜΣΑΝ
Ο Ντε-Σικ Γιουν Δεν Είναι Ο Πραγματικός Ιδιοκτήτης Του Ομίλου Eμ;
ΒΡΑΔΙΑ ΕΠΙΧΕΙΡΗΜΑΤΙΩΝ
Μυστηριώδης Άντρας Ταράζει Τον Επιχειρηματικό Κόσμο
Κύριος Μέτοχος Ομίλου Εμ Ένας Νεαρός Άντρας
Από πίσω βγαίνει θερμός αέρας.
Δεν έχω ξαναδεί τέτοιο αμάξι.
Το κάνει και το αμάξι μου αυτό;
Όλα, από αυτό εδώ...
μέχρι εκείνο εκεί.
Χάλασε 3,5 Δις Γουόν Σε Αυτοκίνητα! Είναι Ο Σεΐχης Μανσούρ Της Κορέας;
Είναι το Τσεονγκντάμ-ντονγκ. Η τιμή είναι απίστευτη.
Πώς είναι η αγορά τελευταία;
Ευχαριστώ.
Ας υπογράψουμε σήμερα.
Αγόρασε Το Πιο Ακριβό Κτήριο Της Χώρας! Ο Σκοπός Του Δεν Έχει Επιβεβαιωθεί!
ΑΘΛΗΤΙΚΟ ΚΕΝΤΡΟ
Πας Κροίσος Ποδοσφαιρόφιλος;
Αγοράζει Ποδοσφαιρική Ομάδα
Ο-Γκονγκ, πάντα σου άρεσε το ποδόσφαιρο;
Όχι.
Να αγοράσω ομάδα μπέιζμπολ;
Και τι θα κάνεις με το κτήριο;
Δεν έχω αποφασίσει ακόμα.
Να το κάνω αποθήκη ποτών; Σαν μια μεγαλύτερη Σπηλιά του Καταρράκτη.
Όπως ζήτησες, άνοιξα μια κοινωνική λέσχη.
Πολλοί άνθρωποι θέλουν να σε γνωρίσουν.
Είναι πολύ νέος. Είναι όντως ο ιδιοκτήτης του ομίλου;
Ναι, αυτός είναι.
Εγώ δουλεύω γι' αυτόν.
Μπορείς να μας συστήσεις;
Φυσικά.
Ξέρεις τους συμπεθέρους μας;
Ο πρόεδρος της Κατασκευαστικής Μιτζόνγκ και η σύζυγός του θέλουν να τον γνωρίσουν.
-Φυσικά, κανένα πρόβλημα. -Ευχαριστώ.
Εμφανίστηκε ένα ενδιαφέρον άτομο.
Αυτός ο νεαρός είναι ο πρόεδρος του Ομίλου Εμ;
Έχει αναστατώσει μέχρι και τον πολιτικό κόσμο.
Κι εγώ θα ήθελα να τον γνωρίσω.
Βέβαια, είναι πολύ μυστηριώδης.
Δύσκολα τον συναντά κανείς.
Άκουσα ότι βλέπει κόσμο μόνο στην ιδιωτική του λέσχη.
Και θα πρέπει να περιμένω τη σειρά μου;
Δεν μ' αρέσει αυτό.
Θα κανονίσω κάτι το συντομότερο δυνατόν.
Ο μεγαλύτερος μέτοχος...
Έτσι όπως εμφανίστηκε και με την προσοχή που τραβάει,
είμαι σίγουρος ότι κάτι ετοιμάζει.
Καθηγητή Κανγκ.
Είμαι ο ρεπόρτερ Τσαν-Σουπ Κιμ.
Ξέρετε ότι ο διευθυντής του μουσείου, ο κος Κιμ, αγνοείται;
Το Ίδρυμα Κορέα είναι χορηγός του μουσείου.
Το διάβασα.
Φαίνεται ότι είχε αναστατωθεί
από τις εισαγγελικές έρευνες για διαφθορά και υπεξαίρεση.
Ξέρετε ότι η υποψία πως το ίδρυμα ήταν υπέρ των Ιαπώνων
προήλθε από ένα αντικείμενο του μουσείου, έτσι;
Γνωρίζω ότι διαδίδονται αυτές οι ανοησίες στο διαδίκτυο.
Ετοιμάζετε εκδήλωση για τα 100 χρόνια του ιδρύματος, σωστά;
Μια τέτοια στιγμή, είναι σημαντικό να απαλλαγείτε από αυτές τις υποψίες.
Θα πρέπει
να συζητήσουμε αυτά τα θέματα κάπου ήσυχα, μ' ένα φλιτζάνι τσάι.
Μου δίνετε την κάρτα σας;
Πρέπει να βγήκε έξω.
Θα πρέπει να τον ξεφορτωθώ μόνος μου.
ΡΕΠΟΡΤΕΡ ΤΣΑΝ-ΣΟΥΠ ΚΙΜ
Τι κάνει μ' αυτό;
Εδώ κοιμάμαι καλά.
Ήρθες στ' αλήθεια.
Δεν έλεγες ψέματα.
Η Ρίτσι επιτέλους συνάντησε τη μαμά της.
Είμαι πολύ χαρούμενος.
Λυπάμαι που θα σε απογοητεύσω,
αλλά δεν δάκρυσα.
Πάντως, σ' ευχαριστώ.
Ήρθες στ' αλήθεια
και σ' ευχαριστώ.
Θες πίσω τη Ρίτσι;
Είναι δυνατόν;
Αν κάνεις κάτι για μένα,
θα σου τη δώσω πίσω.
Κυρία Τζιν, αυτός ο άντρας, ο κύριος Σον,
είναι αυτός που ζωγραφίζει δεινόσαυρους με τα παιδιά μου, έτσι;
Ναι, αυτός είναι. Δεν ξέρω τι τον έπιασε τελευταία.
Όταν έμαθα ότι είναι μέλος της οικογενείας του Ομίλου Εμ,
νόμιζα ότι ήταν κάποιος διευθυντής,
ένα στέλεχος, το πολύ αντιπρόεδρος.
Αλλά... Αυτό υπερβαίνει οτιδήποτε είχα φανταστεί.
Κύριε Λι.
Χρειάζεται πολύ μεγαλύτερη φαντασία για να τον κατανοήσεις.
Σωστά, δεν πρέπει να κρίνουμε ένα βιβλίο από το εξώφυλλο.
Ό,τι κι αν μας συμβεί,
τα γλυκά θα είναι πάντα γλυκά και τα καλά θα είναι καλά.
Ξόδεψες 3,5 δις γουόν σε αυτοκίνητα
κι έρχεσαι εδώ με ένα μαλλί της γριάς;
Τα θέλεις;
Πάρ' τα όλα.
Γιατί τα αγόρασες;
Μισώ τους μπελάδες, αλλά προσπαθώ να τραβήξω την προσοχή.
-Την προσοχή ποιου; -Ενός κακού τύπου.
Θα βρω το καθίκι που θα στοιχειωθεί από το κακό πνεύμα
που θα πολεμήσεις.
Σύντομα, όλα θα τελειώσουν.
Δεν μπορώ να βγάλω απ' το μυαλό μου εκείνον που είδα τότε στον σταθμό.
Ποιον; Ήταν κάποιος που γνωρίζεις;
Τον λένε Ντε-Σονγκ Κανγκ.
Στο δεύτερο όραμα που μου έδειξε το δοχείο στο μαγαζί,
στεκόταν δίπλα μου.
Γιατί πήγες στον τηλεοπτικό σταθμό;
Ο Παλ-Κι μού είχε ζητήσει να συναντηθούμε.
Την κάλεσα γιατί η Ασανιέο είπε ότι ήθελε να της πει κάτι.
Για ποιο πράγμα;
Δεν έγινε τίποτα. Κι εγώ εκεί ήμουν.
Δεν ξέρω γιατί, αλλά την κάλεσε και έφυγε.
Μήπως η Ασανιέο κάλεσε το Σαμτζάνγκ
ώστε να συναντήσει τον Ντε-Σονγκ Κανγκ;
Ένα κακό πνεύμα με τη δύναμη της Ασανιέο
δεν αρκεί για να καταστρέψει τον κόσμο.
Έχεις δίκιο. Δεν είναι η Ασανιέο.
Είπε ότι θα καλέσει έναν δράκο για τον Ντε-Σονγκ Κανγκ.
Οι δράκοι είναι ευοίωνα πλάσματα.
Δεν είναι κακά πνεύματα.
Το ποτάμι που κυλά δίπλα στο δέντρο όπου ήμουν θαμμένη
γίνεται ρέμα, διασχίζει την πόλη.
Την ξέρω την περιοχή καλά, επειδή η γη ανήκει στην οικογένειά μου.
Είναι παράξενο μέρος.
Μπορώ να καλέσω έναν δράκο κοντά σ' αυτό το ρέμα.
Έτσι θα γίνω βασιλιάς του κόσμου;
Έτσι το έκανα παλιά.
Πάμε εκεί μαζί.
Βάλ' το κοντά στον Γου.
-Γιατί; -Χρειάζομαι την ενέργειά του.
Λίγη θέλω μόνο. Ούτε που θα το καταλάβει.
Μην είσαι ανόητη.
Θα επιστρέψω το σώμα της Ρίτσι.
Με την ενέργεια του Βασιλιά Διαβόλου, θα πάω σε άλλο σώμα.
Κάνεις πάλι κάτι επικίνδυνο για εκείνη;
-Τελευταία φορά. -Έκανες κάτι στον Βασιλιά Διάβολο;
Αν σε καταλάβει, θα σε σκοτώσει.
Δεν θα με καταλάβει.
Είναι κάτι ασήμαντο. Μόνο αυτό χρειάζεται εκείνη.
Τι θα τα κάνει ο κύριος Σον
όλα αυτά τα αμάξια;
Θα μου τα δώσει, είπε.
Ο λαιμός μου!
-Είστε καλά; -Ναι.
Το αμάξι μας είναι ακριβό, αλλά το δικό σας είναι ακριβότερο.
Συγγνώμη. Αφαιρέθηκα λίγο.
Θεέ μου. Κυρία Τζιν! Κοιτάξτε ποιος είναι!
Κάλεσέ με, όταν φτιάξεις το αμάξι.
Δώσε μου και την κάρτα σου.
Γιατί είσαι μ' εκείνη τη γυναίκα;
Είσαι
καλός άνθρωπος;
Να περιμένεις τηλεφώνημά μου.
Αντίο.
Γιατί αντιπαθείτε τον Ντε-Σονγκ Κανγκ;
Είπατε στη Χαν-Μπιολ και στον Χαν-Σολ ότι δεν είναι καλός άνθρωπος.
Ώστε έτσι είπε εκείνη;
Εσείς το είπατε.
Αν μια κακιά γυναίκα τον αποκάλεσε κακό,
τότε θα είναι πολύ κακός.
Αν ανακάλυπτες
ότι κάποιος ισχυρός άνθρωπος ήταν σατανικός,
τι θα έκανες;
Εγώ;
Εγώ απλώς δουλεύω σε κτηματομεσιτικό γραφείο. Τι να κάνω;
Κι αν ο κόσμος καταστρεφόταν;
Γιατί λέτε τέτοια τρομακτικά πράγματα;
Σκέφτομαι τα παιδιά μου κι αυτά τα πράγματα με τρομάζουν.
Μη λέτε άλλα. Δεν θέλω ούτε να το σκέφτομαι.
Πάω να τακτοποιήσω αυτά.
Στον κατεστραμμένο κόσμο που είδα,
είναι και το σπιτικό του Χαν-Τζου.
Συνάντησα μια γυναίκα, τη Σέον-Μι Τζιν.
Ήταν εχθρική απέναντί μου.
Πρέπει να σε κατάλαβε.
Τι θα κάνεις γι' αυτό;
ΡΕΠΟΡΤΕΡ ΤΣΑΝ-ΣΟΥΠ ΚΙΜ
Θα βγάλω από τη μέση οτιδήποτε σου σταθεί εμπόδιο.
Επίσης,
είναι ώρα να τον μπερδέψουμε.
Θα ξεθάψω τα μυστικά που κρύβει ο Ντε-Σονγκ Κανγκ.
Φυσικά.
Κάτι ύποπτο μου μυρίζει.
Σοβαρά μιλάω.
Είδατε όνειρο;
Όχι, δεν ήταν όνειρο.
Νιώθω σαν να επέστρεψα από κάπου.
Ώστε η Ασανιέο όντως πήγε στον Ντε-Σονγκ Κανγκ.
Μπορεί ένα πνεύμα σαν την Ασανιέο
να του κόλλησε, επειδή είναι κακός;
Συγγνώμη
που σε ρωτάω για την Ασανιέο
μετά απ' όλα όσα έγιναν.
Δεν πειράζει.
Το μέρος στο οποίο ξύπνησε
ανήκει στην οικογένεια του Ντε-Σονγκ Κανγκ.
Το ξέρω. Εκείνο το ιερό δέντρο.
Δίπλα του υπήρχε ένα ποτάμι.
Είναι το ρέμα κοντά σ' εκείνο το ποτάμι;
Ρέμα;
Είδα τον Ντε-Σονγκ Κανγκ κι εκείνη τη γυναίκα
δίπλα σ' ένα παράξενο ρέμα.
Ήταν πολύ παράξενο και τρομακτικό μέρος.
Δεν έχω ξανανιώσει ποτέ
τόσο φοβισμένη.
-Ένα ρέμα; -Ναι.
Πιστεύω ότι το Σαμτζάνγκ είδε το μέλλον.
Αν είδε όραμα για ένα μέρος,
θα έχει κάποια ιδιαίτερη σημασία.
Είπε ότι το μέρος ήταν παράξενο και τρομακτικό.
Εκείνη είπε ότι θα καλέσει έναν δράκο.
Ίσως βγει από εκείνο το μέρος.
Είπες ότι υπήρχε ένα ποτάμι δίπλα στο ιερό δέντρο, σωστά;
Βρες αυτό το μέρος.
Εντάξει.
Πρέπει να δω και μόνος μου
πόσο παράξενο και τρομακτικό μέρος είναι.
Πριν, όμως,
θα ήθελα να δω τον ιδιοκτήτη της γης.
Έκανε πολύ καλή δουλειά, παρόλο που είναι νέος.
Ακόμα και με τόσα σημαντικά άτομα εδώ,
μιλάει μόνο με τον κύριο Γιουν.
Δεν απευθύνεται σε κανέναν άλλο.
-Ώστε έτσι; -Διοργάνωσε τέτοια εκδήλωση,
αλλά δεν πίνει ούτε μια σταγόνα αλκοόλ.
Τρώει μόνο παγωτό.
Είναι παράξενος.
Σπαταλάει λεφτά, σαν να μην τον νοιάζει τίποτα.
Αγόρασε έναν πίνακα του Άντι Γουόρχολ
για να τον κρεμάσει στην τουαλέτα.
Έχει έναν πίνακα του Έντουαρντ Χόπερ στις γυναικείες τουαλέτες.
Έρχεται.
-Να τος. -Ναι.
Αυτός είναι.
Το ξέρω. Ωραίος είναι.
Η Ασανιέο μάλλον διαλέγει όμορφους άντρες.
Σίγουρα ξέρεις να κολακεύεις τους άλλους.
Δεν μπόρεσα να του μιλήσω.
Αν γινόταν χορηγός μας, θα κάναμε θαύματα.
Δεν κερδίζονται εκλογές χωρίς λεφτά.
Θα τον τουμπάρω.
Καθηγητή Κανγκ, εγώ έχω σειρά.
Εσύ θα με υποστηρίξεις
και θα φροντίσεις να νικήσω.
Δεν μ' αρέσει να περιμένω στην ουρά να έρθει η σειρά μου.
Μη γίνεσαι άπληστος.
Ας πιούμε άλλο ένα ποτό.
Όχι, ήπια αρκετά.
Κι εσύ πρέπει
να γυρίσεις σπίτι σώος.
Αυτήν τη φορά, θα κερδίσω τις εκλογές.
Το ένιωσα σαν αληθινό.
Ένιωσα ότι έκανα κακό σε έναν θνητό.
Ξεφορτώνεται τον ανταγωνισμό μου.
Γίνεται να ακούει κι εμένα;
Πώς να το κάνω;
Αν κάνεις κάτι λάθος, ίσως σε καταλάβει ο άλλος.
Ο άλλος;
Αυτός που του δίνει ζωή.
Ο πατέρας του, ας πούμε.
Σας παρακαλώ, μη με ψάχνετε πια.
Δεν μ' ενδιαφέρει να γίνω θεότητα.
Υπάρχει ένα κακό πνεύμα
που τρέφεται με ψυχές θνητών.
Τις αρπάζει, όπως έκανε η βιβλιοπώλισσα;
Όχι, τρέφεται μ' αυτές.
Όπως έκανε η Βασιλομήτωρ.
Ο Μέγας Σοφός είναι πολύ δημοφιλής τελευταία.
Ψάχνει έναν θνητό που θα στοιχειωθεί από ένα κακό πνεύμα.
Τέλος πάντων, μίλα με τον Βασιλιά Διάβολο
και λύστε το θέμα.
Βασιλιά Διάβολε, είσαι καλά;
Καλά είμαι. Τώρα πρέπει να φύγεις.
Εντάξει.
Καλύτερα να φύγω.
Ο γιος μου.
Μήπως έτσι κατάφερε να ζήσει;
Η μητέρα του τον τάιζε ψυχές θνητών για να ζήσει.
Αν ζει ένα κακό πνεύμα που τρώει ψυχές θνητών,
τότε και ο γιος μου
μπορεί να ζει.
Σου έχω πει ότι δεν ζει. Γιατί επιμένεις;
Πώς γίνεται να είναι ο γιος σου κακό πνεύμα;
Σταμάτα
να σκέφτεσαι γελοίες θεωρίες.
Κυρία Μα, μην αφήσετε να φύγει το Σαμτζάνγκ.
-Πώς είπατε; -Μην την αφήσετε να φύγει.
Πρέπει να μάθω κάτι.
Μάλιστα, κύριε.
Σαμτζάνγκ,
συγγνώμη.
Γεια σου, μέγαιρα.
Αυτό είναι το μέρος;
Εδώ θα καλέσεις τον δράκο;
Πώς το ξέρεις;
Δεν ήταν δύσκολο να το καταλάβω.
Εδώ κοντά ξύπνησες,
γι' αυτό έψαξα τριγύρω.
Ήρθες να με σκοτώσεις;
Έκανες πάλι τίποτα κακό;
Το ήξερα. Τι έκανες πάλι;
Φυσικά.
Δεν θα ήσουν μέγαιρα, αν μου έλεγες.
Είπες ότι θα βρεις τον γιο του Γου.
Εμφάνισες κάποιον με ξόρκια;
Ένα λεπτό. Τι ήταν αυτό;
Είναι αλήθεια;
Λοιπόν;
Θα με σκοτώσεις;
Θα με κάψεις;
Όχι, θα σε προστατεύσω.
Θα σε προστατεύσω, όπως ήθελες,
γι' αυτό βοήθησε τον Ντε-Σονγκ Κανγκ σύμφωνα με το σχέδιό σου.
Ήξερες γι' αυτόν;
Ναι. Νόμιζες ότι σε άφησα ήσυχη, επειδή δεν ήξερα;
Δεν είμαι ηλίθιος.
Τι θα του κάνεις;
Θα γίνω φίλος του.
Θα είμαι μαζί σας όταν καλέσετε
τον δράκο.
Εσύ είσαι, λοιπόν.
Εξαιτίας σου έβλεπα όλα αυτά τα παράξενα πράγματα.
Εξαφανίσου.
Αυτός είναι το κακό πνεύμα που τρώει ψυχές θνητών.
Τι τρέχει;
Νιώθω σ' αυτό το κακό πνεύμα
την ίδια ενέργεια με τη δική μου.
Σταμάτα.
Μην τον σκοτώσεις.
Πρέπει να δω κάτι.
Σύνελθε, Βασιλιά Διάβολε.
Είπα, σταμάτα!
Σου είπα να συνέλθεις!
Αποκλείεται να ήταν γιος σου!
Η Ασανιέο τον δημιούργησε.
Πώς κατάφερε να σε πείσει;
Εκείνοι
με κορόιδεψαν.
-Βασιλιά Διάβολε. -Δεν με ξεγελάς πια. Πες την αλήθεια.
Τι συνέβη στον γιο μου;
Αν δεν μου πεις, θα σε σκοτώσω.
Θα σε σκοτώσω, είτε είσαι θεότητα είτε όχι.
-Μην το κάνεις αυτό. -Πες μου!
Εντάξει. Θα σε σκοτώσω.
Όχι!
Κυρία Μα.
Συγγνώμη.
Βασιλιά Διάβολε.
Είναι νεκρή;
Γιατί μου προκάλεσες τόση δυστυχία;
Νομίζω ότι χάνω το μυαλό μου!
Βασιλιά Διάβολε.
Σταμάτα.
Γιατί μ' εξαπάτησες; Γιατί;
Συγγνώμη!
Δεν είχα επιλογή!
Θα σε σκοτώσω.
Θα σε σκοτώσω!
Ο γιος σου ζει!
Ο γιος σου είναι ζωντανός.
Ώστε είναι αλήθεια.
Είναι αλήθεια.
Επιτέλους, λες την αλήθεια.
Έπρεπε να το είχα κάνει νωρίτερα.
Βασιλιά Διάβολε.
Κυρία Μα, σήκω.
Μάλιστα.
-Τι γίνεται; -Ώστε ο γιος μου ζει.
Σ' ευχαριστώ που μου το είπες.
Τώρα
είναι ώρα να μου πεις πού είναι.
Είδα τον Βασιλιά Διάβολο να κλαίει.
Χαίρομαι που δεν έκλαιγε στ' αλήθεια.
Τόσο καιρό καταπιεζόταν για να γίνει θεότητα.
Έπρεπε να το κάνει νωρίτερα.
Η Ασανιέο έστειλε εκείνο το πράγμα;
Είναι με τον Ντε-Σονγκ Κανγκ, έτσι δεν είναι;
Τι κάνουν;
Γιατί δεν μου το είπες;
Γιατί δεν με κάλεσες;
Πριν από λίγο κινδύνευσες. Γιατί δεν με κάλεσες;
Ήταν ο Βασιλιάς Διάβολος.
Γιατί εμένα δεν μου είπες ότι είδες τον Ντε-Σονγκ Κανγκ;
Είσαι απασχολημένος τελευταία.
Ανησυχείς ακόμα ότι θα τραυματιστώ εξαιτίας σου.
Επειδή μ' αγαπάς.
Κι εσύ;
Γιατί ξαφνικά ανακατεύεσαι με τους θνητούς;
Προσπαθείς να κάνεις κάτι που θα έκανε ένας θνητός,
για να μην το κάνω εγώ;
Αν είναι κάτι που πρέπει να ξέρω, πες το μου.
Τη μέρα που έκανα σκηνή, ανακάλυψα κάτι.
Αν χαθεί το Γκεουμγκάνγκο,
θα χαθούν και τα αισθήματά μου.
Ξέρω και για το κουδουνάκι.
Μας εξαπάτησαν, επειδή αγαπιόμαστε.
Μας εξαπάτησαν;
Ήταν γραφτό να σκοτώσει ο ένας τον άλλο.
Όπως ένας θηρευτής τη λεία του.
Θα ήταν παράξενο χωρίς το κουδουνάκι.
Ήταν γραφτό να σκοτωθούμε μεταξύ μας,
και το Γκεουμγκάνγκο το εμποδίζει αυτό.
Έχεις δίκιο.
Δεν το σκέφτηκα αυτό.
Για να μη σκοτώσεις ή σκοτωθείς
όταν εξαφανιστεί το Γκεουμγκάνγκο,
μείνε μακριά μου.
Όσο κακός κι αν είμαι,
δεν μπορώ να φάω
κάποια που αγάπησα τόσο.
Δηλαδή,
δεν θα σε ξαναδώ ποτέ.
Ακριβώς.
Από εδώ και πέρα, μην ανησυχείς
μήπως με σκοτώσεις.
Το θάρρος και η πονηριά σου με εντυπωσίαζαν πάντα.
Θα ερχόμουν να σε βρω για να σε σκοτώσω,
αλλά εσύ ήρθες μόνη σου.
Δεν σου άρεσε το κακό πνεύμα που δημιούργησα;
Νόμιζες ότι θα μπορούσες
να με εξαπατήσεις με κάτι τόσο πρόχειρο;
Νομίζω ότι αυτό το πρόχειρο πράγμα
σε βοήθησε να μάθεις αυτό που ήθελες.
Αν ήρθες εδώ γνωρίζοντάς τα όλα αυτά,
μάλλον κάποιος πρέπει να σε προστατεύει.
Ποιος;
Ο Μέγας Σοφός.
Αποφάσισε, στο εξής, να με προστατεύει.
Αυτή η ηλίθια μαϊμού θα πρέπει να μου εξηγήσει
γιατί πήρε αυτήν την απόφαση,
αλλά ο ηλίθιος που σε βοήθησε
πρέπει να πεθάνει, έτσι δεν είναι;
Δίκιο έχεις.
Εγώ πείραξα τους ενεργειακούς σου βόλους.
Ηλίθιε.
Πόσες φορές ακόμα θα σε κοροϊδέψει;
Και γιατί να τις μετράω;
Κάθε φορά αδυνατώ να της αντισταθώ.
Αφού είναι η αδερφή μου.
Σωστά, γι' αυτό, σε παρακαλώ, συνέχισε να εξαπατάσαι.
Και τώρα, τι;
Θα με χτυπήσεις;
Θα με σκοτώσεις;
Κάνε ό,τι θέλεις.
Προσωρινά, σε έχω αποδυναμώσει.
Δεν θέλω να δημιουργήσεις άλλα προβλήματα.
Μα θα χάσω τη δημοτικότητά μου.
Ποιος θα σου φέρνει βόλους;
Μην ανησυχείς, ουδείς αναντικατάστατος. Κοίτα τριγύρω.
Πολλοί μπορούν να πάρουν τη θέση σου.
Τώρα φύγε.
Μην το ξανακάνεις. Φύγε.
Σκύλε γραμματέα, αυτό πόνεσε!
Είμαι ένας ανίσχυρος θνητός.
Δεν είμαι παρά ένα γουρουνάκι.
Πολύ χαίρομαι γι' αυτό.
Εντάξει, Βασιλιά Διάβολε...
Συγγνώμη.
Τον καταλαβαίνω που ξεγελάστηκε.
Θα αναζητήσετε τον γιο σας;
Ζει,
αλλά μην τον ψάξεις.
Έζησε χάρη σε μια μεγάλη αμαρτία.
Δεν θα έπρεπε να ζει.
Αν τον ψάξεις
και η ύπαρξή του γίνει γνωστή,
ο κόσμος των πνευμάτων θα τον βάλει στο στόχαστρο.
Θα προσπαθήσουν να τον ξεφορτωθούν, πάση θυσία.
Το ξέρεις αυτό.
Δεν νομίζω
ότι τον έχω ακούσει ποτέ να μιλά με τόση ειλικρίνεια.
Ζει,
κι αυτό μου αρκεί.
Τι λέτε να σχεδιάζει ο Μέγας Σοφός με την Ασανιέο;
Αυτός ο τρελάρας
κάτι πρέπει να ετοιμάζει.
-Συγχαρητήρια. -Ευχαριστώ.
-Συγχαρητήρια. -Συγχαρητήρια.
Συγχαρητήρια.
Θα ξεθάψω τα μυστικά που κρύβει ο Ντε-Σονγκ Κανγκ.
Κάτι ύποπτο μου μυρίζει.
Αν μαθευτεί το μυστικό της οικογένειάς σου,
θα αποτελέσει εμπόδιο για την είσοδό σου
στην πολιτική.
Εγώ έχω σειρά.
Χαίρω πολύ.
Είμαι ο Ντε-Σονγκ Κανγκ.
Θέλεις λίγο;
Όχι, ευχαριστώ.
Πίνεις αλκοόλ, έτσι;
Σε ζηλεύω, εγώ δεν μπορώ να πιω.
Εσύ δεν θες παγωτό κι εγώ δεν πίνω αλκοόλ.
Τι να μοιραστούμε, τότε;
Θα σου δώσω ό,τι έχω
κι εσύ κάνε ό,τι θες.
Θα μου δώσεις ό,τι έχεις;
Γιατί;
Επειδή σε επέλεξα.
Εμένα;
Γιατί;
Επειδή,
απ' όλους τους ανθρώπους εδώ μέσα,
εσύ είσαι ο χειρότερος.
Είσαι ένα καθίκι που θέλει να κατακτήσει τον κόσμο.
Να γίνει βασιλιάς.
Εγώ θα φροντίσω
να γίνεις.
Οι δράκοι εδώ δεν είναι ευοίωνα πλάσματα,
μα κακά πνεύματα.
Θέλει να δείξει στον κόσμο
πόσο κακός είναι ο Ντε-Σονγκ Κανγκ;
Μπορεί ο Ο-Γκονγκ να ελευθερωθεί
από το Γκεουμγκάνγκο;
Ξέρει ότι ο Ο-Γκονγκ είναι έτοιμος
να πεθάνει για χάρη της;
Ακόμα κι αν δεν μου πεις,
θα το μάθω μόνη μου.
Χωρίς αυτό, τη βρίσκω ακόμα πιο όμορφη.
Υποτιτλισμός: Αλέξης Γραμμένος